Nafarroako Parlamentuko Mahaiak, 2021eko azaroaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Blanca Isabel Regúlez Álvarez andreak aurkeztutako galdera, SOS Nafarroako koordinazioko operadore laguntzaileen erantzukizuneko eta espezifikotasuneko osagarriei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko azaroaren 22an

Lehendakaria: Unai Hualde Iglesias

GALDERAREN TESTUA

Geroa Bai talde parlamentarioko foru parlamentari Blanca Regúlez Álvarez andreak, Legebiltzarreko Erregelamenduan ezarritakoaren babesean, honako galdera hau aurkezten du, lehendakariorde eta Lehendakaritzako, Berdintasuneko, Funtzio Publikoko eta Barneko kontseilariak azaroaren 25eko Osoko Bilkuran ahoz erantzun diezaion:

2010tik aurrera SOS Nafarroako koordinazioko operadore laguntzaileen lanpostuaren erantzukizuneko eta espezifikotasuneko osagarria murriztuz joan da, %34,5etik % 19,52raino. Osagarria 90eko hamarkadan aitortu zen. Garatzen duten eginkizuna funtsezkoa da gure gizartearentzat, eta hala frogatu da pandemian zehar.

Hori dela-eta, honako hau jakin nahi dugu:

Zein urrats eginen ditu zure Departamentuak SOS Nafarroako koordinazioko operadore laguntzaileek lanpostuaren erantzukizuneko eta espezifikotasuneko osagarria dela-eta pairatzen duten egoerari amaiera emateko?

Iruñean, 2021eko azaroaren 18an

Foru parlamentaria: Blanca Regúlez Álvarez